കൊച്ചിയില് റെഡിയാവുന്നു, 10 രൂപയ്ക്ക് ഊണ് കൊച്ചി: പത്തു രൂപയ്ക്ക് വയറുനിറയെ ഉച്ചയൂണ്! കൊച്ചിയിലെത്തുന്ന ആര്ക്കും ലഭിക്കും. കുറഞ്ഞ ചെലവില് മൂന്നുനേരം ഭക്ഷണം നല്കുന്ന സംവിധാനത്തിന് സംസ്ഥാനത്ത് ആദ്യമായി ഗാന്ധിജയന്തി ദിനത്തില് കൊച്ചി കോര്പ്പറേഷന് തുടക്കമിടുകയാണ്. ഉച്ചയൂണിലാണ് തുടക്കം. മുഖ്യമന്ത്രിയുടെ 100 ദിന കര്മ്മപദ്ധതിയില് ഉള്പ്പെടുത്തിയാണിത്. എറണാകുളം നോര്ത്ത് പരമാര റോഡിലെ കോര്പ്പറേഷന് വക ലിബ്രാ ടൂറിസ്റ്റ് ഹോമിന്റെ താഴത്തെ നില കേന്ദ്രീകൃത ആധുനിക അടുക്കളയാകും. 50 ലക്ഷം രൂപയുടെ പദ്ധതി കുടുംബശ്രീയുമായി ചേര്ന്നാണ് യാഥാര്ത്ഥ്യമാക്കുന്നത്. പ്രമുഖ കമ്ബനികളുടെ സി.എസ്.ആര് ഫണ്ടും വിനിയോഗിക്കും. രണ്ടാം ലോക്ക് ഡൗണ് കാലത്ത് നഗരത്തിലെ കൊവിഡ് രോഗികള്ക്കും ക്വാറന്റൈനില് ഉള്ളവര്ക്കും കോര്പ്പറേഷന് സൗജന്യഭക്ഷണം എത്തിച്ചിരുന്നു. ഇതിന്റെ വിജയമാണ് സ്മാര്ട്ട് കിച്ചന് ആശയം മുന്നോട്ടു വയ്ക്കാന് മേയര് അഡ്വ.എം. അനില്കുമാറിനെ പ്രേരിപ്പിച്ചത്. കുടുംബശ്രീയുടെ എറണാകുളം ഈസ്റ്റ്, വെസ്റ്റ്, സൗത്ത് സി.ഡി.എസുകളാണ് അടുക്കള നടത്തിപ്പ്. 30 പേര്ക്ക് പരിശീലനം നല്കിവരികയാണ്. സ്മാര്ട്ടായി ലിബ്ര ലിബ്ര ഹോട്ടലിലെ അടുക്കളയും റസ്റ്റോറന്റും സ്മാര്ട്ട് കിച്ചനായി മാറുമ്ബോള് ഒരേസമയം 5,000 പേര്ക്കുള്ള ഭക്ഷണം തയ്യാറാക്കാനാകും. ഇരുന്നുകഴിക്കാനുള്ള സൗകര്യം ഉടനില്ല. തത്ക്കാലം നിന്നുകഴിക്കാം. പിന്നീട് കിയോസ്കുകള് വഴി നഗരത്തിന്റെ വിവിധ പ്രദേശങ്ങളിലേക്ക് പദ്ധതി വ്യാപിപ്പിക്കും. വര്ഷങ്ങളായി ഉപേക്ഷിക്കപ്പെട്ടു കിടന്ന ലിബ്ര ഹോട്ടല് പ്രൗഢി വീണ്ടെടുക്കുകയാണ്. മുകള് നിലകളില് കോര്പ്പറേഷന്റെ ഷീ ലോഡ്ജ് പദ്ധതിയും ഒരുങ്ങുന്നു. ചോറും സാമ്ബാറും തോരനുമാണ് ഉണ്ടാവുക. സ്പെഷ്യല് ആവശ്യമുള്ളവര് അധികതുക നല്കണം. പ്രഭാതഭക്ഷണവും അത്താഴവും പിന്നാലെ നല്കാനാണ് ലക്ഷ്യം. ഷീബലാല്, ക്ഷേമകാര്യ സ്ഥിരംസമിതി അദ്ധ്യക്ഷ